**Ministru kabineta rīkojuma projekta** “**Par valsts pētījumu programmu**

**“Aizsardzības inovāciju pētījumu programma”” sākotnējās ietekmes novērtējuma ziņojums” (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis –– apstiprināt valsts pētījumu programmu “Aizsardzības inovāciju pētījumu programma” (turpmāk – Programma), nosakot tās virsmērķi, mērķi, uzdevumus, īstenošanas termiņu un piešķirto finansējumu.Risinājums – Aizsardzības ministrija īstenos un finansēs Programmu valsts pasūtījuma zinātnisko pētījumu ietvaros savas nozares prioritātēs. Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrija ir izstrādājusi Ministru kabineta rīkojuma projektu “Par valsts pētījumu programmu “Aizsardzības inovāciju pētījumu programma”” (turpmāk – Projekts) saskaņā ar:1) Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 59.1.pasākumu, kas nosaka, ka tiks uzsāktas un īstenotas jaunas Valsts pētījumu programmas, pakāpeniski aptverot visas 18 valstī noteiktās politikas jomas un valstij prioritārās nozares;2) Zinātniskās darbības likuma (turpmāk – Likums) 13.panta otrās daļas 3.punktu, kas paredz, ka Ministru kabinets apstiprina prioritāros zinātņu virzienus un valsts pētījumu programmas;3) Likuma 35.panta otro daļu, atbilstoši kurai valsts pētījumu programmu mērķus un uzdevumus nosaka attiecīgās nozaru ministrijas, konsultējoties ar Latvijas Zinātņu akadēmiju un Latvijas Zinātnes padomi. Aizsardzības ministrija vai citas nozaru ministrijas valsts pētījumu programmu projektu konkursa kārtībā var piešķirt valsts pētījumu programmu projektiem finansējumu no zinātnes finansēšanai piešķirtajiem valsts budžeta līdzekļiem. Valsts pētījumu programmu projektu konkursu organizē un īsteno Latvijas Zinātnes padome;4) Ministru kabineta 2018.gada 4.septembra noteikumu Nr.560 „Valsts pētījumu programmu projektu īstenošanas kārtība” (turpmāk – MK noteikumi Nr.560) 4.punktu;5) Valsts aizsardzības koncepcijas 3.6.6.punktu, saskaņā ar kuruLatvijai ir jāstiprina aizsardzības nozares inovāciju vide, ieviešot un īstenojot atbilstošus nacionālā līmeņa inovāciju atbalsta mehānismus, veicinot nacionālā zinātniski pētnieciskā kapitāla pārrobežu integrāciju ES un NATO pētniecības struktūrās un vienlaikus uzņemoties iespējamos finanšu riskus, kas var rasties pētnieciskajā procesā un izstrādāto tehnoloģiju ieviešanā. Inovāciju vidē balstītie atbalsta pasākumi tiek īstenoti gan noteiktajās nacionālo prioritāšu jomās, gan jauno, revolucionāro tehnoloģiju jomās, kur vērojams nacionālā zinātniski pētnieciskā kapitāla zināšanu uzkrājums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta mērķis ir izveidot Aizsardzības ministrijas valsts pasūtījumu, kuru īsteno pētniecības ietvaros, stiprinot zinātnisko kapacitāti Latvijā jomās, kuras aizsardzības nozare redz nākotnē kā būtiskas militāro spēju modernizācijas un attīstības kontekstā.Projekts sagatavots, lai apstiprinātu Programmu un noteiktu tās virsmērķi, mērķus un uzdevumus, īstenošanas laiku, finansējuma apmēru un sasniedzamos rezultātus. Projekts dos iespēju Aizsardzības ministrijai uzsākt Programmas īstenošanu, projektu pieteikumu konkursa nolikuma izstrādi, secīgi izsludināt Programmas projektu pieteikumu atklāto konkursu, veikt projektu pieteikumu atlasi un noslēgt projektu īstenošanas līgumus, iesaistoties Latvijas Zinātnes padomei kā to paredz MK noteikumi Nr.560.Programma kā valsts pasūtījums ir politikas īstenošanas mehānisms, ar kura palīdzību tiek identificēti un pētīti Latvijas ilgtspējai un attīstībai nozīmīgākie jautājumi, kuru risināšanai ir nepieciešams fokusēt Latvijas zinātnisko institūciju darbu, un kurā ir noteikti to risināšanai attiecīgi zinātniskās pētniecības uzdevumi.Programmas virsmērķis - jaunu zināšanu, prasmju un risinājumu attīstība valsts aizsardzības nozarei prioritārās pētniecības un tehnoloģiju jomās.Programmas mērķis - sekmēt tehnoloģiju pārnesi, kā arī inovatīvu lietišķa pielietojuma risinājumu un produktu attīstību valsts aizsardzības nozares, kā arī Ziemeļatlantijas līguma organizācijas (turpmāk – NATO) politikas un spēju plānošanas dokumentos identificēto aizsardzības tehnoloģiju prioritāšu ietvaros.6. Programmas uzdevums ir jauna vai uzlabota produkta, prototipa vai tehnoloģiskā risinājuma izveide kādā no minētajām jomām:6.1. Kiberdrošība un elektroniskā karadarbība drošiem sakariem un kibertelpas kontroles ekonomiskākiem risinājumiem;6.2. Robotika, bezpilota sistēmas un saistītie autonomijas risinājumi;6.3. Karavīru sistēmas, tai skaitā individuālais ekipējums, auduma un tekstila tehnoloģijas.Precīzāki programmas uzdevumi un to jomas tiks definēti Programmas konkursa nolikumā.Saskaņā ar Zinātniskās darbības likuma 35. panta pirmo un otro daļu un MK noteikumi Nr.560 3., 4. un 6. punktu, programmu izstrādāja Aizsardzības ministrija, sadarbojoties ar ministrijas izveidotu programmas stratēģiskās vadības padomi (turpmāk – stratēģiskā padome), kuras uzdevums ir konsultēt ministriju par programmas stratēģiskajiem mērķiem un uzdevumiem, sniegt priekšlikumus programmas pilnveidei un izvērtēt programmas sasniegtos rezultātus pēc tās pabeigšanas. Stratēģiskās vadības padomes locekļu sastāvā ir pārstāvji no:Aizsardzības ministrijas, Izglītības un zinātnes ministrijas, Nacionālie bruņotie spēkiem, Latvijas Drošības un aizsardzības industriju federācijas. Rīkojuma projekts ir saskaņots ar programmas stratēģiskās vadības padomes locekļiem, kā arī Latvijas Zinātņu akadēmiju un Latvijas Zinātnes padomi kā konsultāciju sniedzējiem.Programmas īstenošanas laiks ir no 2021. gada līdz 2023. gadam atbilstoši piešķirtajam valsts budžeta finansējumam 2021.-2023. gadam (tai skaitā 2021.gadam 544 520 euro, 2022.gadam 477 740 euro, 2023.gadamn 477 740 euro apmērā).  Programmas īstenošanu var pagarināt līdz vienam gadam, tas ir, līdz 2024. gada 31. decembrim, ja tas ir nepieciešams programmas un tās projektu rezultātu nostiprināšanai un publiskošanai, bez papildu finansējuma piešķiršanas. |
| 3. | Projekta izstrādē iesaistītās institūcijas un publiskas personas kapitālsabiedrības | Programmas stratēģiskās vadības padome, kuras locekļi ir pārstāvji no Aizsardzības ministrijas, Izglītības un zinātnes ministrijas, Nacionālie bruņotie spēkiem, Latvijas Drošības un aizsardzības industriju federācijas. Konsultāciju sniedza Latvijas Zinātnes padome un atzinumu sniedza Latvijas Zinātņu akadēmija. |
| 4. | Cita informācija | Programmas īstenošanai 2021. – 2023.gadam AM budžeta bāzē ir piešķirts finansējums 1,5 milj euro apmērā (tai skaitā 2021.gadam 544 520 euro, 2022.gadam 477 740 euro, 2023.gadamn 477 740 euro apmērā). Programmu finansē no Aizsardzības ministrijas budžeta bāzē valsts budžeta apakšprogrammai 22.12.00 “Nacionālo bruņoto spēku uzturēšana” piešķirtajiem valsts budžeta līdzekļiem. Minētais finansējums ir iekļauts likumā “Par vidēja termiņa budžeta ietvaru 2021., 2022. un 2023.gadam”.Programmas īstenošanai piešķirto kopējo finansējumu ir plānots sadalīt viena Programmas projektu pieteikumu konkursa ietvaros, pie nosacījuma, ja Programmas projektu pieteikumi novērtēti atbilstoši noteiktajām prasībām par kvalitāti un Programmas projektu ietvaros tiks risināti visi Programmas uzdevumi. Gadījumā, ja Programmas projektu pieteikumu skaits būs nepietiekošs, tad tiks organizēts atkārtots Programmas projektu pieteikumu konkurss saskaņā ar MK noteikumu Nr.560 5.punktu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums ietekmē zinātniskās institūcijas, augstskolas un valsts institūcijas, kurās zinātniskās darbības veikšana ir noteikta ar ārējo tiesību aktu, nolikumā vai statūtos.Rīkojuma projekta mērķa grupas: zinātniskie institūti, augstskolas un tajos nodarbinātie; zinātnieki; studējošie un doktora grāda pretendenti. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē administratīvo slogu. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par rīkojumu projektu un dotu iespēju ieinteresētajām personām izteikt viedokli, rīkojuma projekts 2021. gada 16.aprīlī ir ievietots Aizsardzības ministrijas mājaslapā [www.mod.gov.lv/lv/nozares-politika/zinatniski-petnieciska-darbiba](http://www.mod.gov.lv/lv/nozares-politika/zinatniski-petnieciska-darbiba), lai nodrošinātu iespēju zinātniskajām institūcijām, augstskolām, zinātniekiem, pētniekiem, studējošajiem, iepazīties ar programmas saturu. |
| 2. | Sabiedrības līdzdalība projekta izstrādē | Sabiedrības, tostarp arī zinātnisko institūciju, augstskolu, zinātnieku, pētnieku, līdzdalība ir nodrošināta, ievietojot to Aizsardzības ministrijas mājaslapā viedokļu un priekšlikumu sniegšanai.  |
| 3. | Sabiedrības līdzdalības rezultāti | Šobrīd nav saņemti priekšlikumi no sabiedrības pārstāvjiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Izglītības un zinātnes ministrija, Nacionālie bruņotie spēki, Latvijas Drošības un aizsardzības industriju federācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav ietekmes uz pārvaldes funkcijām un institucionālo struktūru. Saistībā ar rīkojuma projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav. |

Aizsardzības ministrs Artis Pabriks

Vīza:

Valsts sekretārs Jānis Garisons

1201

Albiņa, 67335278

Signe.Albina@mod.gov.lv